Anunţ juridic important

|

52008PC0101

Propunere de regulament al Parlamentului European şi al Consiliului […] de modificare a Regulamentului (CE) nr. 562/2006 referitor la utilizarea Sistemului de Informaţii privind Vizele (SIV) în conformitate cu Codul Frontierelor Schengen  /* COM/2008/0101 final - COD 2008/0041 */

	[pic] | COMISIA COMUNITĂŢILOR EUROPENE |Bruxelles, 22.2.2008COM(2008) 101 final2008/0041 (COD)Propunere deREGULAMENT AL PARLAMENTULUI EUROPEAN Ș I AL CONSILIULUI[…]de modificare a Regulamentului (CE) nr. 562/2006 referitor la utilizarea Sistemului de Informa ț ii privind Vizele (SIV) în conformitate cu Codul Frontierelor Schengen(prezentată de Comisie)EXPUNERE DE MOTIVE1. CONTEXTUL PROPUNERII-  Motivele și obiectivele propuneriiPrezenta propunere abordează modificările necesare la Codul Frontierelor Schengen (CFS) pentru a asigura o utilizare eficientă a Sistemului de Informații privind Vizele (SIV) la frontierele externe. Obiectivul prezentei propuneri este de a stabili nome comune privind obligația utilizării SIV la frontierele externe și, în consecință, de a dezvolta și mai mult gestionarea integrată a frontierelor Uniunii Europene.-  Contextul generalCodul comunitar privind regimul de trecere a frontierelor de către persoane (Codul Frontierelor Schengen) a fost adoptat la 15 martie 2006, în scopul stabilirii condițiilor, criteriilor și normelor detaliate care să reglementeze controalele la punctele de trecere a frontierelor externe și supravegherea la frontierele externe. În conformitate cu articolul 7 alineatul (3) din Codul Frontierelor Schengen, toți resortisanții țărilor terțe fac obiectul unui control amănunțit la frontierele externe.Parlamentul European și Consiliul au adoptat Regulamentul (CE) nr. xx/2008 din …. referitor la Sistemul de Informații privind Vizele (SIV) și schimbul de date între statele membre în domeniul vizelor de ședere pe termen scurt (Regulamentul privind SIV)[1]. Comisia a înaintat o propunere de regulament al Parlamentului European și al Consiliului de modificare a Instrucțiunilor Consulare Comune (ICC) privind vizele pentru misiuni diplomatice și posturi consulare, în legătură cu introducerea datelor biometrice, inclusiv a unor dispoziții referitoare la organizarea primirii și prelucrării cererilor de viză[2].Regulamentul privind SIV definește obiectivul, funcționalitățile și responsabilitățile SIV, în timp ce modificarea ICC va crea temeiul juridic care va permite statelor membre să preleveze identificatorii biometrici obligatorii de la solicitanții de viză și, de asemenea, prevede posibilitatea de cooperare între statele membre, de exemplu prin crearea de centre comune de procesare a cererilor de vize (CAC).În cadrul obiectivului general al SIV de a îmbunătăți punerea în aplicare a politicii comune în domeniul vizelor, unul dintre scopurile vizate este facilitarea controalelor la punctele de trecere a frontierelor externe, inclusiv combaterea fraudei.În conformitate cu articolul 18 din Regulamentul privind SIV, polițiștii de frontieră sunt autorizați să efectueze căutări în SIV în scopul efectuării de verificări, utilizând numărul colantului de viză, în combinație cu amprentele posesorului vizei. Pentru o perioadă de cel mult trei ani de la începutul operațiunilor, căutarea poate fi efectuată utilizând doar numărul colantului de viză. Perioada de trei ani poate fi redusă în cazul frontierelor aeriene.Utilizarea SIV are o importanță majoră în eficientizarea controalelor la frontierele externe. Doar un control biometric poate confirma cu siguranță că persoana care dorește să intre în zona Schengen este, într-adevăr, aceea căreia i-a fost eliberată viza. Prin urmare, pentru fiecare posesor de viză, polițiștii de frontieră trebuie să consulte în mod sistematic SIV, efectuând și un control biometric.Cu toate acestea, Regulamentul privind SIV nu conține și nu poate conține dispoziții referitoare la obligația de a utiliza SIV la frontierele externe. Prin urmare, scopul prezentei propuneri este de a completa Regulamentul privind SIV, stabilind, în acest scop, norme comune prin intermediul modificării Codului Frontierelor Schengen, astfel încât SIV să fie utilizat într-o manieră eficientă și armonizată la frontierele externe. În absența unui regim comun, punctele de trecere a frontierei în care SIV nu este utilizat în mod sistematic ar putea fi exploatate de către imigranți ilegali și de către infractori.Consultarea sistematică a SIV la frontierele externe constituie condiția preliminară a unei mai mari flexibilități în momentul înaintării cererii de viză: propunerea Comisiei menționată anterior de modificare a ICC prevede că, în cazul unor cereri de viză repetate în termen 48 de luni, datele biometrice pot fi reutilizate și copiate din solicitarea precedentă stocată în SIV. Această procedură permite menținerea flexibilității, prin scutirea solicitanților bona fide de a se prezenta în persoană la consulat. Această regulă pleca de la prezumția că toți posesorii de viză ar fi controlați la frontierele externe, astfel încât orice posibile abuzuri în domeniu să fie identificate. Dacă SIV nu este utilizat în mod sistematic la frontierele externe, datele biometrice ar trebui prelevate la consulat, de fiecare dată când se depune o nouă cerere de viză.Punerea în aplicare progresivă la nivel regional în cadrul consulatelorArticolul 48 din Regulamentul privind SIV prevede mecanismul de punere în aplicare progresivă a SIV la nivel regional în cadrul consulatelor. În conformitate cu concluziile Consiliului din 2 decembrie 2005, SIV ar trebui pus în aplicare începând cu consulatele din Africa de Nord și regiunile Orientului Apropiat. După demararea procesului de punere în aplicare, consulatele din prima regiune menționată trebuie, în cazul tuturor cererilor de viză din prima regiune, să colecteze datele prevăzute la articolul 5 alineatul (1) din Regulamentul privind SIV și să le transmită în baza de date a SIV. Aceste informații includ amprentele solicitanților de viză. Comisia stabilește data începând cu care transmiterea datelor menționate la articolul 5 alineatul (1) din Regulamentul privind SIV, inclusiv a amprentelor solicitanților de viză, devine, de asemenea, obligatorie în restul regiunilor.Până la acea dată, în fiecare dintre aceste alte regiuni, statele membre pot începe să colecteze și să transmită datele către SIV, în conformitate cu articolul 48 alineatul (3) din Regulamentul privind SIV, înregistrând cel puțin datele alfanumerice și fotografiile, după cum se prevede la articolul 5 alineatul (1) literele (a) și (b) din Regulamentul privind SIV.Ca o consecință a punerii în aplicare progresive a SIV la nivel regional și a posibilității menționate la articolul 48 alineatul (3) din Regulamentul privind SIV, vor exista în circulație următoarele tipuri de viză:(a) vize eliberate într-o regiune în este obligatorie utilizarea SIV și care, prin urmare, includ în general amprentele;(b) vize eliberate într-o regiune în care sistemul nu a fost încă pus în aplicare, dar în care unul sau mai multe state membre au început să colecteze și să introducă date în SIV, inclusiv amprente;(c) vize eliberate într-o regiune în care sistemul nu a fost încă pus în aplicare, dar în care unul sau mai multe state membre au început să colecteze și să introducă date în SIV, dar fără amprente (deci, doar date alfanumerice și fotografii);(d) vize eliberate într-o regiune în care sistemul nu a fost încă pus în aplicare de statele membre, care nu au început încă să colecteze și să introducă date în SIV;(e) vize eliberate înainte de intrarea în vigoare a Regulamentului privind SIV.Ar trebui subliniat că, după încheierea punerii în aplicare a SIV, pentru o anumită perioadă de timp vor continua să existe în circulație vize fără date biometrice, de exemplu vize cu intrări multiple eliberate înaintea datei respective.Utilizarea SIV la frontierele externeTabelul următor indică informațiile disponibile pentru polițiștii de frontieră în momentul căutării în SIV, utilizând numărul colantului de viză, în combinație cu verificarea amprentelor, precum și acțiunile care trebuie întreprinse.[pic]Utilizarea SIV la frontierele externe – perioada de tranziție și cheile de căutareÎn timpul perioadei de tranziție prevăzută la articolul 18 alineatul (2) din Regulamentul privind SIV există două opțiuni pentru consultarea SIV, fie prin intermediul numărului colantului de viză, în combinație cu verificarea amprentelor posesorului vizei, fie doar prin intermediul numărului colantului de viză. În ambele cazuri, numărul colantului de viză va reprezenta primul pas în consultarea SIV la intrare.Căutarea pe baza numărului colantului de viză în combinație cu amprentele ar fi inutilă dacă în SIV nu există amprente care să fie comparate cu cele ale posesorului vizei. Prin urmare, în timpul perioadei de tranziție SIV ar trebui indice, imediat ce a fost efectuat controlul pe baza numărului colantului de viză, nu numai dacă există informații privind viza în sistem, ci și dacă în dosarul de solicitare a vizei respective sunt stocate amprente. Dacă posesorul vizei a fost scutit de obligația de furniza amprente, cum este, de exemplu, cazul diplomaților, copiilor de vârste mici și persoanelor cu brațe amputate sau ale căror amprente nu pot fi prelevate din punct de vedere fizic, acestea nu sunt disponibile în SIV. În acest caz, SIV ar trebui să precizeze „nu există informații în SIV”[3].Tabelul următor indică informațiile disponibile pentru polițiștii de frontieră în momentul căutării cu ajutorul SIV în timpul perioadei de tranziție și acțiunile care trebuie întreprinse.[pic]Pentru ca polițistul de frontieră să poată stabili dacă o persoană îndeplinește condițiile de intrare, acesta trebuie să aibă acces la informații complete privind punerea în aplicare și eventuala lansare unilaterală a operațiunilor SIV de către statele membre, în conformitate cu articolul 48 alineatul (3) a doua teză din Regulamentul privind SIV.Prin urmare, notificările în conformitate cu articolul 48 alineatul (5) din Regulamentul privind SIV (care urmează să fie publicat în Jurnalul Oficial ), precum și informațiile referitoare la utilizarea dispozițiilor articolului 48 alineatul (3) de către statele membre trebuie să fie puse la dispoziția polițistului de frontieră. Se sugerează adăugarea acestei informații în anexa la Ghidul practic al polițiștilor de frontieră (C(2006)/5186), care este disponibil pe site-ul CIRCA în format electronic.-  Dispozițiile existente în domeniul propuneriiRegulamentul (CE) nr. 562/2006 al Parlamentului European și al Consiliului de instituire a unui Cod comunitar privind regimul de trecere a frontierei de către persoane (Codul Frontierelor Schengen).Regulamentul (CE) nr. xx/2008 al Parlamentului European și al Consiliului referitor la Sistemul de Informații privind Vizele (SIV) și schimbul de date între statele membre în domeniul vizele de ședere pe termen scurt (Regulamentul privind SIV).2. CONSULTAREA PĂRȚILOR INTERESATE ȘI EVALUAREA IMPACTULUI-  Consultarea părților interesateStatele membre au fost consulate (în cadrul Grupului de lucru pentru frontiere al Consiliului) referitor la „SIV și frontiere” și la utilizarea obligatorie a SIV la frontierele externe. Conform răspunsurile lor, SIV ar trebui să se utilizeze la punctele de trecere a frontierelor și ar trebui să fie disponibile instrumente de citire a datelor biometrice; acest lucru ar implica un control combinat al numărului colantului de viză și ale amprentelor posesorului vizei.Statele membre au apreciat utilizarea obligatorie a SIV la frontierele externe ca fiind realizabilă și necesară în toate situațiile, inclusiv utilizarea ambelor chei de căutare (numărul colantului de viză și amprentele). Totuși, unele state membre au exprimat îndoieli referitor la posibilitatea ca respectivele căutări să fie efectuate într-o manieră rapidă și fiabilă, mai ales în cazul utilizării de dispozitive portabile (de exemplu, în mașini sau trenuri). Conform acestui punct de vedere, utilizarea obligatorie a SIV nu ar fi realizabilă decât atunci când dezvoltarea tehnologică ar permite utilizarea în mod fiabil a dispozitivelor portabile, cu un transfer rapid de date și o verificare fiabilă.Pe baza discuțiilor referitoare la Regulamentul privind SIV purtate cu Consiliul și cu Parlamentul, precum și pe baza textului de compromis convenit, Comisia consideră că respectivul compromis trebuie interpretat în sensul că utilizarea SIV la frontierele externe ar trebui să fie obligatorie și că, după expirarea perioadei de tranziție, ar trebui utilizate ambele chei de căutare. Trebuie subliniat că, în conformitate cu articolul 50 alineatul (5) din Regulamentul privind SIV, Comisia prezintă un raport referitor la progresele tehnice înregistrate în utilizarea amprentelor la frontierele externe și la implicația acestui lucru asupra duratei căutărilor, prin utilizarea numărului colantului de viză în combinație cu verificarea amprentelor posesorului vizei, inclusiv dacă durata preconizată a unei asemenea căutări implică un timp de așteptare excesiv de îndelungat la punctele de trecere a frontierei.-  Evaluarea impactuluiEvaluarea impactului realizată pentru Regulamentul privind SIV se bazează pe constatarea conform căreia „ineficiențele în combaterea fenomenului de «visa shopping» și a fraudei, precum și ineficiențele în efectuarea controalelor produc la rândul lor ineficiențe în ceea ce privește securitatea internă a statelor membre. Infractorii și persoanele suspecte ar putea obține o viză sau pot utiliza o viză falsificată atunci când intră în zona Schengen. În ceea ce privește persoanele implicate în acte de terorism sau în crimă organizată, în cele mai multe cazuri acestea nu călătoresc sub propria identitate, ci modifică detaliile personale pentru a face identificarea lor mai dificilă”. Referitor la controalele la frontieră, evaluarea impactului concluzionează că „se anticipează creșteri foarte semnificative ale eficienței controalelor la frontieră odată cu utilizarea SIV și a datelor biometrice. Folosirea datelor biometrice ar garanta că persoana care călătorește pe baza vizei este, într-adevăr, aceea căreia i-a fost eliberată viza și, deci, ar confirma identitatea călătorului”.Condiția preliminară a „creșterilor foarte semnificative ale eficienței controalelor la frontiere” menționate anterior este ca SIV să fie utilizat în mod sistematic în controalele din prima linie, efectuate la frontierele externe.O consultare sistematică a SIV la frontierele externe constituie o condiție preliminară și pentru a permite o mai mare flexibilitate în momentul înaintării cererii de viză.3. ELEMENTELE JURIDICE ALE PROPUNERII-  Sinteza acțiunilor propuseSIV conține informații care sunt relevante pentru controalele la frontierele externe. În acest scop, Regulamentul privind SIV trebuie completat prin adăugarea, la Codul Frontierelor Schengen, de norme referitoare la utilizarea SIV la frontierele externe.-  Temeiul juridicArticolul 62 alineatul (2) litera (a) din Tratatul de instituire a Comunității Europene reprezintă temeiul juridic al prezentului regulament, deoarece prin prezenta propunere este modificat Codul Frontierelor Schengen, care se întemeiază pe acest articol și prevede precizărsuplimentare privind măsurile care se impun la trecerea frontierelor externe ale statelor membre, stabilește standarde și proceduri care trebuie respectate de către statele membre în efectuarea controalelor privind persoanele la respectivele frontiere.Principiul subsidiaritățiiÎn temeiul articolului 62 alineatul (2) litera (a) din Tratatul CE, Comunitatea are competența de a adopta măsuri privind trecerea frontierelor externe ale statelor membre. Actualele dispoziții comunitare privind trecerea frontierelor externe ale statelor membre, Codul Frontierelor Schengen, trebuie adaptate pentru a lua în considerare înființarea SIV, deoarece este nevoie de un regim comun care să stabilească norme armonizate privind utilizarea obligatorie a SIV la frontierele externe.În consecință, obiectivul prezentei propuneri nu poate fi realizat într-o manieră suficientă de către satele membre.-  Principiul proporționalitățiiArticolul 5 din Tratatul CE stipulează că acțiunea Comunității nu depășește ceea ce este necesar în vederea atingerii obiectivelor tratatului respectiv. Forma aleasă pentru această acțiune comunitară trebuie să permită propunerii să își atingă obiectivul și să fie pusă în aplicare într-un mod cât mai eficient posibil. Inițiativa propusă – modificarea Codului Frontierelor Schengen – reprezintă o dezvoltare suplimentară a acquis -ului Schengen, menită să asigure aplicarea uniformă, în toate statele membre Schengen, a unor norme comune la frontierele externe. Prin urmare, propunerea respectă principiul proporționalității.-  Alegerea instrumentuluiInstrumentele propuse: regulament.Alte mijloace nu ar fi adecvate din următorul (următoarele) motiv(e):Prezenta propunere modifică un regulament. În plus, utilizarea SIV la frontierele externe la intrare ar trebui să fie obligatorie pentru toate statele membre și, în consecință, singurul instrument juridic care poate fi ales este regulamentul.4. IMPLICAȚII BUGETAREPropunerea nu are implicații asupra bugetului comunitar.5. INFORMAȚII SUPLIMENTARE-  ParticiparePrezenta propunere se bazează pe acquis -ul Schengen. Prin urmare, trebuie luate în considerare următoarele consecințe legate de diferite protocoale:Islanda și Norvegia:Procedurile prevăzute de Acordul de asociere încheiat între Consiliu și Republica Islanda și Regatul Norvegiei privind asocierea acestor două state la punerea în aplicare și dezvoltarea acquis -ului Schengen sunt aplicabile, întrucât prezenta propunere se bazează pe acquis -ul Schengen, astfel cum este definit în anexa A la acest acord.Danemarca:În temeiul Protocolului privind poziția Danemarcei, anexat la Tratatul UE și la Tratatul CE, Danemarca nu va participa la adoptarea regulamentului, care, prin urmare, nu i se aplică și nu prevede obligații pentru aceasta. Având în vedere faptul că prezentul regulament reprezintă o dezvoltare a acquis -ului Schengen în temeiul dispozițiilor titlului IV din Tratatul CE, se aplică articolul 5 din protocolul menționat anterior.Regatul Unit și Irlanda:În conformitate cu articolele 4 și 5 din Protocolul privind integrarea acquis -ului Schengen în cadrul Uniunii Europene și în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord, și Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis -ului Schengen, Regatul Unit și Irlanda nu participă la Regulamentul (CE) nr. 562/2006 (Codul Frontierelor Schengen) și la Regulamentul (CE) nr. xx/2008 (Regulamentul privind SIV). Prin urmare, Regatul Unit și Irlanda nu participă la adoptarea acestor regulamente, care, prin urmare, nu li se aplică și nu prevăd obligații pentru acestea.Elveția:Prezentul regulament reprezintă o dezvoltare a dispozițiilor acquis -ului Schengen, în sensul acordului semnat de Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare și dezvoltarea acquis -ului Schengen, dezvoltare care intră sub incidența domeniului menționat la articolul 4 alineatul (1) din Decizia Consiliului privind semnarea, în numele Comunității Europene și aplicarea provizorie a anumitor dispoziții ale acordului menționat anterior.Noile state membre:Deoarece SIV reprezintă un act care se bazează pe acquis- ul Schengen sau care are în alt mod legătură cu acesta, în sensul articolului 3 alineatul (2) din Actul de aderare din 2003 și al articolului 4 alineatul (2) din Actul de aderare din 2005, prezentul regulament, care prevede utilizarea SIV la frontierele externe, se aplică într-un nou stat membru numai în temeiul unei decizii a Consiliului, adoptată în conformitate cu această dispoziție.-  Explicarea detaliată a propunerii, pe articoleArticolul 1Articolul 1 stabilește utilizarea SIV pentru 1) controale la intrare, 2) controale la ieșire și 3) identificare.Alineatul (1) prevede consultarea obligatorie a SIV în vederea verificării la intrare dacă un resortisant al unei țări terțe este posesorul unei vize menționate la articolul 5 alineatul (1) litera (b) din Codul Frontierelor Schengen.Alineatele (2) și (3) stabilesc utilizarea facultativă a SIV; pentru verificare în timpul controalelor la ieșire și pentru verificare în timpul controalelor la intrare și la ieșire. Aceste verificări și identificări ar trebui efectuate atunci când este necesar și aplicabil, în conformitate cu articolele 18 și 20 din Regulamentul privind SIV, în special atunci când există îndoieli în legătură cu autenticitatea sau valabilitatea vizei.Articolul 2Articolul 2 stabilește normele privind perioada în care trebuie să înceapă consultarea SIV la frontierele externe.2008/0041 (COD)Propunere deREGULAMENT AL PARLAMENTULUI EUROPEAN ȘI AL CONSILIULUI[…]de modificare a Regulamentului (CE) nr. 562/2006 referitor la utilizarea Sistemului de Informații privind Vizele (SIV) în conformitate cu Codul Frontierelor SchengenPARLAMENTUL EUROPEAN ȘI CONSILIUL UNIUNII EUROPENE,având în vedere Tratatul de instituire a Comunității Europene, în special articolul 62 alineatul (2) litera (a),având în vedere propunerea Comisiei[4],hotărând în conformitate cu procedura prevăzută la articolul 251 din tratat,întrucât:(1) Regulamentul (CE) nr. 562/2006 al Parlamentului European şi al Consiliului din 15 martie 2006 de instituire a unui Cod comunitar privind regimul de trecere a frontierelor de către persoane (Codul Frontierelor Schengen)[5] stabilește condițiile, criteriile și normele detaliate care reglementează controalele la punctele de trecere a frontierei și supravegherea la graniță, inclusiv verificarea în Sistemul de Informații Schengen.(2) Regulamentul (CE) nr. xx/2008 [al Parlamentului European și al Consiliului din (data) referitor la Sistemul de Informații privind Vizele (SIV) și schimbul de date între statele membre în domeniul vizelor de ședere pe termen scurt (Regulamentul privind SIV)][6] are drept scop îmbunătățirea punerii în aplicare a politicii comune în domeniul vizelor. Regulamentul prevede, de asemenea, că unul dintre obiectivele SIV este de a facilita controalele la punctele de trecere a frontierelor externe, inclusiv combaterea fraudei.(3) Regulamentul (CE) xx/2008 [Regulamentul privind SIV] stabilește criteriile de căutare și condițiile de acces la date pentru autoritățile competente, în vederea efectuării de controale la punctele de trecere a frontierelor externe, verificării identității posesorilor vizei, a autenticității vizei și a îndeplinirii condițiilor de intrare, precum și pentru identificarea oricărei persoane care nu poate îndeplini sau care nu mai îndeplinește condițiile de intrare, ședere sau rezidență pe teritoriul statelor membre.(4) Întrucât numai un control biometric poate confirma cu siguranţă că o persoană care doreşte să intre în zona Schengen este, într-adevăr, persoana căreia i-a fost eliberată viza, ar trebui să fie adoptate dispoziţii care să permită utilizarea SIV la frontierele externe.(5) În vederea verificării îndeplinirii condițiilor de intrare prevăzute la articolul 5 din Regulamentul (CE) nr. 562/2006 și pentru a gestiona cu succes sarcinile ce le revin, polițiștii de frontieră ar trebui să utilizeze toate informațiile necesare disponibile, inclusiv date care pot fi consultate în SIV.(6) Pentru a preveni eludarea punctelor de trecere a frontierei în care SIV poate fi utilizat și pentru a garanta deplina sa eficiență, la frontierele externe se impune, în mod special, utilizarea într-o manieră armonizată a SIV în efectuarea controalelor la intrare.(7) Întrucât, în cazul unor cereri de viză repetate în termen de [48] luni, este oportună reutilizarea şi copierea datelor biometrice din prima solicitare stocată în SIV, utilizarea SIV la frontierele externe la controalele la intrare ar trebui să fie obligatorie.(8) Prin urmare, Regulamentul (CE) nr. 562/2006 trebuie să fie modificat în consecinţă.(9) Dat fiind că obiectivele acțiunii propuse, și anume stabilirea normelor aplicabile privind utilizarea SIV la frontierele externe, nu poate fi realizat într-o manieră suficientă de către statele membre și poate, prin urmare, să fie realizat mai bine la nivel comunitar, Comunitatea poate adopta măsuri, în conformitate cu principiul subsidiarității, astfel cum se prevede la articolul 5 din tratat. În conformitate cu principiul proporționalității, prevăzut la articolul menționat anterior, prezentul regulament nu depășește ceea ce este necesar pentru realizarea acestor obiective.(10) Prezentul regulament respectă drepturile fundamentale și este conform cu principiile recunoscute la articolul 6 alineatul (2) din Tratatul privind Uniunea Europeană și reflectate în Convenția europeană pentru apărarea drepturilor omului și a libertăților fundamentale, precum și în Carta drepturilor fundamentale a Uniunii Europene.(11) În ceea ce privește Islanda și Norvegia, prezentul regulament reprezintă o dezvoltare a dispoziţiilor acquis -ului Schengen în sensul Acordului încheiat între Consiliul Uniunii Europene și Republica Islanda și Regatul Norvegiei privind asocierea acestora din urmă la implementarea, aplicarea și dezvoltarea acquis -ului Schengen[7], dezvoltare care intră sub incidența domeniului menționat la articolul 1 litera A din Decizia 1999/437/CE a Consiliului[8] privind anumite norme de aplicare a acestui acord.(12) În ceea ce privește Elveția, prezentul regulament reprezintă o dezvoltare a dispozițiilor acquis -ului Schengen în sensul Acordului semnat între Uniunea Europeană, Comunitatea Europeană și Confederația Elvețiană privind asocierea Confederației Elvețiene la punerea în aplicare, asigurarea respectării și dezvoltarea acquis -ului Schengen, dezvoltare care intră sub incidența domeniului menționat la articolul 1 litera A din Decizia 1999/437/CE a Consiliului, coroborat cu articolul 4 alineatul (1) din Deciziile 2004/849/CE[9] și 2004/860/CE ale Consiliului[10].(13) În conformitate cu articolele 1 și 2 din Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la adoptarea prezentului regulament, care nu i se aplică și nu prevede obligații pentru aceasta. Având în vedere faptul că prezentul regulament reprezintă o dezvoltare a dispozițiilor acquis -ul Schengen, în temeiul dispozițiilor titlului IV din partea a treia a Tratatului de instituire a Comunității Europene, Danemarca ar trebui să decidă, în conformitate cu articolul 5 din protocolul menționat anterior, în termen de șase luni de la data adoptării de către Consiliu a prezentului regulament, dacă îl pune sau nu în aplicare în legislația sa internă.(14) Prezentul regulament reprezintă o dezvoltare a dispozițiilor acquis -ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii şi al Irlandei de Nord de a participa la unele dintre dispozițiile acquis -ului Schengen[11]. Prin urmare, Regatul Unit nu participă la adoptarea prezentului regulament, care nu i se aplică și nu prevede obligații pentru acesta.(15) Prezentul regulament reprezintă o dezvoltare a dispozițiilor acquis -ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis -ului Schengen[12]. Prin urmare, Irlanda nu participă la adoptarea prezentului regulament, care nu i se aplică și nu prevede obligații pentru aceasta.(16) Prezentul regulament reprezintă un act întemeiat pe acquis -ul Schengen sau care are în alt mod legătură cu acesta în înţelesul articolului 3 alineatul (2) din Actul de aderare din 2003 și articolului 4 alineatul (2) din Actul de aderare din 2005,ADOPTĂ PREZENTUL REGULAMENT:Articolul 1 ModificareArticolul 7 alineatul (3) din Regulamentul (CE) nr. 562/2006 se modifică după cum urmează:(1) se adaugă următoarea literă (aa):„(aa) dacă resortisantul unei țări terțe este posesorul unei vize menționate la articolul 5 alineatul (1) litera (b), controalele amănunțite efectuate la intrare includ și verificarea identității posesorului vizei și a autenticității vizei, prin consultarea Sistemului de Informații privind Vizele (SIV), în conformitate cu articolul 18 din Regulamentul (CE) nr. xx/2008 al Parlamentului European şi al Consiliului;*_______________* JO L […] de […], p. […].”(2) la sfârșitul literei (c) punctul (i) se adaugă următoarea teză:„o astfel de verificare poate include consultarea SIV în conformitate cu articolul 18 din Regulamentul (CE) nr. xx/2008;”(3) se adaugă litera (d), după cum urmează:„(d) în vederea identificării oricărei persoane care nu poate îndeplini sau care nu mai poate îndeplini condițiile de intrare, ședere sau rezidență pe teritoriul statelor membre, SIV poate fi consultat în conformitate cu articolul 20 din Regulamentul (CE) nr. xx/2008.”Articolul 2Intrarea în vigoarePrezentul regulament intră în vigoare în a douăzecea zi de la data publicării în Jurnalul Oficial al Uniunii Europene .Se aplică începând din [ZZ/LL/AA a douăzecea zi de la data menționată la articolul 48 alineatul (1) din Regulamentul (CE) nr. xx/2008].Prezentul regulament este obligatoriu în toate elementele sale și se aplică direct în toate statele membre, în conformitate cu Tratatul de instituire a Comunității Europene.Adoptat la Bruxelles,[…]Pentru Parlamentul European Pentru ConsiliuPreședintele Președintele[…] […] [1] JO […], […], p […].[2] COM(2006) 269 final.[3] Ghilimelele indică faptul că formularea exactă a informației care va apărea pe ecran nu este încă cunoscută.[4] JO C […], […], p […].[5] JO L 105, 13.4.2006, p. 1.[6] JO […], […], p […].[7] JO L 176, 10.7.1999, p. 36.[8] JO L 176, 10.7.1999, p. 31.[9] JO L 368, 15.12.2004, p. 26.[10] JO L 370, 17.12.2004, p. 78.[11] JO L 131, 1.6.2000, p. 43.[12] JO L 64, 7.3.2002, p. 20.


Anunţ juridic important

|

52008PC0271

Regulament al Consiliului de modificare a Regulamentului (CE) nr. 682/2007 de impunere a unei taxe antidumping definitive şi de percepere definitivă a taxei provizorii aplicate la importurile de porumb dulce boabe preparat sau conservat, originar din Thailanda  /* COM/2008/0531 final */

	[pic] | COMISIA COMUNITĂŢILOR EUROPENE |Bruxelles, 28.8.2008COM(2008) 531 finalREGULAMENT AL CONSILIULUIde modificare a Regulamentului (CE) nr. 682/2007 de impunere a unei taxe antidumping definitive și de percepere definitivă a taxei provizorii aplicate la importurile de porumb dulce boabe preparat sau conservat, originar din Thailanda(prezentată de Comisie)EXPUNERE DE MOTIVE1) CONTEXTUL PROPUNERII |110 | Motivele și obiectivele propunerii Prezenta propunere se referă la aplicarea Regulamentului (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene (denumit în continuare „regulament de bază”)[1] în cadrul procedurii privind importurile de anumite produse de porumb dulce originar din Thailanda. |120 | Context general Prezenta propunere se face în contextul punerii în aplicare a regulamentului de bază și este rezultatul unei anchete care s-a desfășurat în conformitate cu cerințele de fond și de procedură prevăzute în regulamentul de bază. |139 | Dispozițiile în vigoare în domeniul propunerii Regulamentul (CE) nr. 682/2007[2] al Consiliului de impunere a unei taxe antidumping definitive și de percepere definitivă a taxei provizorii aplicate la importurile de porumb dulce boabe preparat sau conservat, originar din Thailanda. |141 | Coerența cu alte politici și obiective ale Uniunii Nu este cazul. |2) CONSULTAREA PăRțILOR INTERESATE șI EVALUAREA IMPACTULUI |Consultarea părților interesate |219 | Societatea în cauză și industria comunitară au fost informate cu privire la constatările examinării și au avut ocazia să-și prezinte observațiile. |Obținerea și utilizarea expertizei |229 | Nu a fost nevoie de expertiză externă. |230 | Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, însă conține o listă exhaustivă de condiții care trebuie evaluate. |3) ELEMENTELE JURIDICE ALE PROPUNERII |305 | Sinteza acțiunii propuse Prin Regulamentul (CE) nr. 682/2007, Consiliul a impus o taxă antidumping definitivă la importurile de porumb dulce boabe preparat sau conservat, originar din Thailanda. În timpul anchetei care a dus la instituirea măsurilor, dat fiind numărul mare al producătorilor-exportatori ai produsului în cauză în Thailanda, s-a aplicat eșantionarea. 16 societăți au cerut să facă parte din eșantion; patru au fost selectate. Cu toate acestea, una dintre cele 12 societăți care nu au fost selecționate în eșantion, Kuiburi, a răspuns la chestionar deoarece această societate a cerut o determinare individuală. Societatea nu a fost examinată individual și, după impunerea măsurilor definitive, aceasta a introdus un recurs în fața Tribunalului de Primă Instanță. În urma recursului introdus în fața Tribunalului de Primă Instanță de Kuiburi, Comisia a decis să redeschidă ancheta pentru a stabili o determinare individuală pentru Kuiburi. Propunerea anexată reprezintă rezultatul acestei redeschideri. Prin urmare, se propune Consiliului adoptarea propunerii de regulament anexată, care stabilește nivelul individual al taxei antidumping aplicabil în cazul societății Kuiburi. Regulamentul urmează să fie publicat în Jurnalul Oficial al Uniunii Europene. |310 | Temei juridic Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene („regulamentul de bază”). |329 | Principiul subsidiarității Propunerea ține de competența exclusivă a Comunității. Prin urmare, principiul subsidiarității nu se aplică. |Principiul proporționalității Propunerea respectă principiul proporționalității din următorul (următoarele) motiv(e). |331 | Regulamentul (CE) nr. 682/2007 al Consiliului de impunere a unei taxe antidumping definitive și de percepere definitivă a taxei provizorii aplicate la importurile de porumb dulce boabe preparat sau conservat, originar din Thailanda nu permite luarea unei decizii la nivel național. |332 | Nu sunt aplicabile indicațiile privind modul în care obligațiile financiare și administrative care revin Comunității, guvernelor naționale, autorităților locale și regionale, operatorilor economici și cetățenilor sunt minimalizate și proporționale cu obiectivul propunerii. |Alegerea instrumentelor |341 | Instrumente propuse: regulament. |342 | Alte mijloace nu ar fi adecvate din următorul motiv/următoarele motive. Regulamentul de bază menționat anterior nu prevede opțiuni alternative. |4) IMPLICAțII BUGETARE |409 | Propunerea nu are nicio implicație asupra bugetului Comunității. |Propunere deREGULAMENT AL CONSILIULUIde modificare a Regulamentului (CE) nr. 682/2007 de impunere a unei taxe antidumping definitive și de percepere definitivă a taxei provizorii aplicate la importurile de porumb dulce boabe preparat sau conservat, originar din ThailandaCONSILIUL UNIUNII EUROPENE,având în vedere Tratatul de instituire a Comunității Europene,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor care fac obiectul unui dumping din partea țărilor care nu sunt membre ale Comunității Europene („regulamentul de bază”)[3], în special articolul 9,având în vedere propunerea Comisiei prezentată după consultarea comitetului consultativ,întrucât:A. MĂSURI ÎN VIGOARE(1) Prin Regulamentul (CE) nr. 682/2007[4] (denumit în continuare „regulament definitiv”), Consiliul a impus o taxă antidumping definitivă la importurile în Comunitate de anumite produse de porumb dulce boabe preparat sau conservat, originar din Thailanda („produsul în cauză”), încadrate în mod normal la codurile NC ex 2001 90 30 și ex 2005 80 00. Dat fiind numărul mare de părți cooperante, în cursul anchetei care a dus la instituirea măsurilor a fost selectat un eșantion de producători-exportatori thailandezi.(2) Societăților incluse în eșantion le-au fost atribuite niveluri individuale ale taxei, stabilite în timpul anchetei. O rată la nivel național de 12,9 %, bazată pe marja de dumping medie ponderată a părților incluse în eșantion, a fost impusă tuturor celorlalte societăți.B. ANCHETA ÎN CURS(3) La 30 august 2007, după impunerea măsurilor definitive la importurile de porumb dulce originar din Thailanda, Kuiburi Fruit Canning Co., Limited (denumită în continuare „Kuiburi” sau „societatea”), un producător-exportator care nu a fost selecționat în eșantion dar care a trimis Comisiei un răspuns complet la chestionar și a cerut o examinare individuală, a introdus un recurs în fața Tribunalului de Primă Instanță. În recursul respectiv, societatea a argumentat că acesteia ar fi trebuit să i se acorde o examinare individuală.(4) Fără a aduce atingere poziției pe care o vor lua instituțiile Comunității în cazul în care solicitantul își va menține plângerea, Comisia a decis din proprie inițiativă să inițieze o redeschidere parțială a anchetei antidumping[5]. Scopul redeschiderii s-a limitat la examinarea dumpingului în ceea ce privește Kuiburi.(5) Comisia a informat oficial Kuiburi, reprezentanții țării exportatoare și industria comunitară în legătură cu redeschiderea parțială a anchetei. Părților interesate li s-a oferit posibilitatea de a-și exprima punctul de vedere în scris și de a fi audiate.(6) Comisia a căutat să verifice toate informațiile furnizate de Kuiburi, considerate necesare pentru determinarea dumpingului, și a întreprins o vizită de verificare în incintele societății în cauză.(7) Așa cum se prevede în regulamentul definitiv, ancheta privind dumpingul s-a raportat la perioada 1 ianuarie 2005 – 31 decembrie 2005 (denumită în continuare „perioada de anchetă” sau „PA”).C. CONSTATĂRI1. Dumping(8) Metodologia utilizată pentru calcularea dumpingului a fost aceeași cu cea aplicată societăților incluse în eșantion, astfel cum se prevede în considerentele (21)-(36) din Regulamentul (CE) nr. 1888/2006[6] („regulamentul provizoriu”), și confirmată de regulamentul definitiv.Valoare normală(9) Pentru determinarea valorii normale, Comisia a stabilit mai întâi dacă vânzările totale pe piața internă ale produsului similar au fost reprezentative în comparație cu totalitatea vânzărilor societății la export în Comunitate. În conformitate cu articolul 2 alineatul (2) primul paragraf din regulamentul de bază, vânzările interne ale produsului similar sunt considerate reprezentative dacă volumul vânzărilor interne ale societății a depășit 5 % din volumul total al vânzărilor sale pentru exportul în Comunitate.(10) S-a constatat că produsul similar nu a fost vândut deloc pe piața internă. Prin urmare, valoarea normală a trebuit să fie construită în conformitate cu articolul 2 alineatul (3) din regulamentul de bază. Valoarea normală a fost construită prin adăugarea la costul de producție al fiecărui tip exportat în Comunitate, corectat, după caz, a unei sume rezonabile pentru costurile de vânzare, cheltuielile administrative și alte costuri generale, precum și pentru profit. Ca și în cadrul anchetei inițiale, s-a hotărât să nu se stabilească costurile de vânzare, cheltuielile administrative și alte costuri generale, precum și profitul pe baza articolului 2 alineatul (6) litera (a) din regulamentul de bază, deoarece o singură societate care a fost inclusă în eșantion a avut vânzări interne reprezentative ale produsului similar. Prin urmare și, de asemenea, în conformitate cu ancheta inițială, costurile de vânzare, cheltuielile administrative și alte costuri generale, precum și profitul, au fost stabilite în conformitate cu articolul 2 alineatul (6) litera (b), deoarece Kuiburi a avut vânzări reprezentative, în cadrul operațiunilor comerciale normale, din aceeași categorie generală de produse.(11) Conform constatărilor, costul de producție și costurile de vânzare, cheltuielile administrative și alte costuri generale declarate au fost subestimate și au fost corectate înainte de utilizarea acestora la construirea valorii normale.(12) În urma prezentării faptelor și considerațiilor esențiale care alcătuiesc baza constatărilor din cadrul prezentei proceduri, Kuiburi a afirmat că la construirea valorii normale, sumele pentru costurile de vânzare, cheltuielile administrative și alte costuri generale, precum și pentru profit ar trebui stabilite în conformitate cu articolul 2 alineatul (6) litera (c) din regulamentul de bază. Societatea a susținut că articolul 2 alineatul (6) litera (b) nu poate fi utilizat deoarece vânzările altor produse pe piața internă (i) au inclus produse care nu erau ambalate în conservă și (ii) care nu au fost în niciun caz reprezentative. În ceea ce privește primul argument, definiția produsului în cauză nu include niciun tip de recipient specific și prin urmare, nu se limitează la produsele ambalate în conserve. Prin analogie, același lucru se aplică aceleiași categorii generale de produse. În ceea ce privește al doilea argument, trebuie remarcat faptul că pragul de 5% menționat la articolul 2 alineatul (2) din regulamentul de bază servește la stabilirea reprezentativității vânzărilor interne ale produsului similar (în comparație cu vânzările către Comunitate ale produsului în cauză). Nu este necesar, pentru aplicarea articolului 2 alineatul (6) litera (b) ca vânzările aceleiași categorii generale de produse să reprezinte mai mult decât pragul respectiv de 5%. În orice caz, vânzările societății din aceeași categorie generală de produse, în comparație cu vânzările produsului în cauză către Comunitate, sunt foarte mari și prin urmare, acestea sunt reprezentative. Având în vedere cele de mai sus, argumentele societății nu pot fi acceptate și se confirmă faptul că costurile de vânzare, cheltuielile administrative și alte costuri generale, precum și profitul, sunt stabilite în conformitate cu articolul 2 alineatul (6) litera (b) din regulamentul de bază.(13) În continuare, Kuiburi a menționat că dacă costurile de vânzare, cheltuielile administrative și alte costuri generale, precum și profitul ar fi stabilite în conformitate cu articolul 2 alineatul (6) litera (b) din regulamentul de bază, ar trebui să se efectueze o ajustare în funcție de nivelul comercial privind profitul utilizat la construirea valorii normale, deoarece aceasta vinde produse sub marca distribuitorului către CE și o combinație de produse sub marcă proprie și produse sub marca distribuitorului pe piața internă. În această privință, este important să remarcăm faptul că Kuiburi a repartizat costul vânzărilor pe baza cifrei de afaceri. În consecință, profitul, precum și costurile de vânzare, cheltuielile administrative și alte costuri generale au atins același nivel combinat în cazul vânzărilor tuturor tipurilor de produse către toate piețele, iar cifrele de profit raportate au reflectat doar o ușoară modificare a costurilor de vânzare, a cheltuielilor administrative și a altor costuri generale. Prin urmare, nu se poate stabili că cifrele raportate au reflectat diferențe în funcție de nivelul comercial. În consecință, nu se justifică nicio ajustare în funcție de nivelul comercial privind profitul, iar argumentul societății Kuiburi este respins.Prețul de export(14) Toate vânzările societății au fost realizate direct către clienți independenți din Comunitate. Pentru aceste vânzări, prețul de export a fost stabilit, în conformitate cu articolul 2 alineatul (8) din regulamentul de bază, pe baza prețurilor de export plătite efectiv sau care urmează a fi plătite de către acești clienți independenți din Comunitate.Comparație(15) Comparația dintre valoarea normală și prețul de export a fost făcută pe baza nivelului franco fabrică. În scopul efectuării unei comparații echitabile, s-au luat în considerare, în conformitate cu articolul 2 alineatul (10) din regulamentul de bază, diferențele de factori care afectează comparabilitatea prețurilor. Au fost acordate ajustări pentru diferențele de costuri la transport, manipulare, comisioane și credite, în cazul în care acestea au fost aplicabile și justificate.(16) Costurile de vânzare, cheltuielile administrative și alte costuri generale, utilizate pentru construirea valorii normale în conformitate cu metodologia prevăzută mai sus, au inclus costurile comisioanelor. Prin urmare, cu toate că nu a fost prezentată nicio solicitare în această privință, a fost efectuată o ajustare ex-officio a valorii normale, în conformitate cu articolul 2 alineatul (10) litera (e), pentru a reduce costurile de vânzare, cheltuielile administrative și alte costuri generale prin scăderea din acestea a costurilor corespunzând comisioanelor.Marja de dumping(17) Marja de dumping pentru Kuiburi a fost stabilită pe baza unei comparații între media ponderată a valorii normale și media ponderată a prețului de export, în conformitate cu articolul 2 alineatele (11) și (12) din regulamentul de bază.(18) Comparația a arătat existența unui dumping. Marja de dumping medie ponderată stabilită pentru societate, exprimată ca procent din prețul de import CIF frontieră comunitară, este de 14,3 %.2. Nivelul de eliminare a prejudiciului(19) În conformitate cu articolul 9 alineatul (4) din regulamentul de bază, nivelul măsurii antidumping trebuie să fie suficient pentru eliminarea prejudiciului cauzat industriei comunitare de importurile care fac obiectul unui dumping, fără depășirea marjei de dumping constatate. Calcularea prețului neprejudiciabil a fost descrisă în considerentele (120)–(122) din regulamentul provizoriu.(20) Majorarea de preț necesară a fost apoi determinată prin compararea, pe tip de produs, a prețului de import mediu ponderat, astfel cum a fost stabilit în cazul calculării subcotării prețului, cu prețul neprejudiciabil al produsului similar vândut de către industria comunitară pe piața comunitară. Orice diferență rezultată în urma acestei comparații a fost apoi exprimată ca procentaj din totalul prețului de import CIF frontieră comunitară.(21) Comparația de prețuri de mai sus a arătat o marjă de prejudiciu de 17,5%.D. MODIFICAREA LISTEI SOCIETĂȚILOR CARE BENEFICIAZĂ DE NIVELURI INDIVIDUALE ALE TAXEI(22) Având în vedere rezultatele anchetei, se consideră necesară instituirea unei taxe antidumping definitive pentru exporturile produsului în cauză ale societății la nivelul marjei de dumping constatate, însă, în conformitate cu articolul 9 alineatul (4) din regulamentul de bază, valoarea taxei nu trebuie să depășească marja de prejudiciu stabilită pentru Kuiburi și prevăzută în considerentul (19) de mai sus.(23) Astfel, taxa antidumping aplicabilă prețului de import CIF frontieră comunitară este de 14,3 %. Deoarece, conform considerentului (57) din Regulamentul (CE) nr. 682/2007 al Consiliului, taxa pentru societățile care nu au cooperat la anchetă se stabilește la nivelul celei mai mari taxe impuse societăților care au cooperat la anchetă, taxa respectivă se stabilește la 14,3 %. Cu toate acestea, deoarece redeschiderea anchetei nu a avut drept scop includerea Kuiburi în eșantion, ci efectuarea unei examinări individuale a Kuiburi pe baza articolului 17 alineatul (3) din regulamentul de bază, nu ar fi potrivit să se recalculeze taxa pentru producătorii enumerați în anexa I.(24) Kuiburi și industria comunitară au fost informați cu privire la constatările anchetei și au avut ocazia să-și prezinte observațiile,ADOPTĂ PREZENTUL REGULAMENT:Articolul 1Articolul 1 alineatul (2) din Regulamentul (CE) nr. 682/2007 al Consiliului se înlocuiește cu următorul text:„2. Nivelul taxei antidumping definitive aplicabile prețului net franco frontieră comunitară, înainte de vămuire, al produselor descrise la alineatul (1) și fabricate de societățile enumerate mai jos, se fixează după cum urmează:Societatea | Taxa antidumping (%) | Codul adițional TARIC |Karn Corn Co., Ltd., 68 Moo 7 Tambol Saentor, Thamaka, Kanchanaburi 71130, Thailanda | 3,1 | A789 |Kuiburi Fruit Canning Co., Ltd., 236 Krung Thon Muang Kaew Building, Sirindhorn Rd., Bangplad, Bangkok 10700, Thailanda | 14,3 | A890 |Malee Sampran Public Co., Ltd., Abico Bldg. 401/1 Phaholyothin Rd., Lumlookka, Pathumthani 12130, Thailanda | 12,8 | A790 |River Kwai International Food Industry Co., Ltd., 52 Thaniya Plaza, 21st. Floor, Silom Rd., Bangrak, Bangkok 10500, Thailand | 12,8 | A791 |Sun Sweet Co., Ltd., 9 M. 1, Sanpatong, Chiangmai, Thailanda 50120 | 11,1 | A792 |Producătorii enumerați în anexa I | 12,9 | A793 |Toate celelalte societăți | 14,3 | A999” |Articolul 2Anexa I la Regulamentul (CE) nr. 682/2007 al Consiliului se înlocuiește cu următorul text:„Numele | Adresa |Agro-on (Thailand) Co., Ltd. | 50/499-500 Moo 6, Baan Mai, Pakkret, Monthaburi 11120, Thailanda |B.N.H. Canning Co., Ltd. | 425/6-7 Sathorn Place Bldg., Klongtonsai, Klongsan, Bangkok 10600, Thailanda |Boonsith Enterprise Co., Ltd. | 7/4 M.2, Soi Chomthong 13, Chomthong Rd., Chomthong, Bangkok 10150, Thailanda |Erawan Food Public Company Limited | Panjathani Tower 16th floor, 127/21 Nonsee Rd., Chongnonsee, Yannawa, Bangkok 10120, Thailanda |Great Oriental Food Products Co., Ltd. | 888/127 Panuch Village, Soi Thanaphol 2, Samsen-Nok, Huaykwang, Bangkok 10310, Thailanda |Lampang Food Products Co., Ltd. | 22K Building, Soi Sukhumvit 35, Klongton Nua, Wattana, Bangkok 10110, Thailanda |O.V. International Import-Export Co., Ltd. | 121/320 Soi Ekachai 66/6, Bangborn, Bangkok 10500, Thailanda |Pan Inter Foods Co., Ltd. | 400 Sunphavuth Rd., Bangna, Bangkok 10260, Thailanda |Siam Food Products Public Co., Ltd. | 3195/14 Rama IV Rd., Vibulthani Tower 1, 9th Fl., Klong Toey, Bangkok, 10110, Thailanda |Viriyah Food Processing Co., Ltd. | 100/48 Vongvanij B Bldg, 18th Fl, Praram 9 Rd., Huay Kwang, Bangkok 10310, Thailanda |Vita Food Factory (1989) Ltd. | 89 Arunammarin Rd., Banyikhan, Bangplad, Bangkok 10700, Thailand” |Articolul 3Prezentul regulament intră în vigoare în ziua următoare datei publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles,Pentru Consiliu,Președintele [1] JO L 56, 6.3.1996, p. 1. Regulament modificat ultima dată prin Regulamentul (CE) nr. 2117/2005 al Consiliului (JO L 340, 23.12.2005, p. 17).[2] JO L 159, 20.6.2007, p. 14.[3] JO L 56, 6.3.1996, p. 1. Regulament modificat ultima dată prin Regulamentul (CE) nr. 2117/2005 al Consiliului (JO L 340, 23.12.2005, p. 17).[4] JO L 159, 20.6.2007, p. 14.[5] JO C 7, 12.1.2008, p. 21.[6] JO L 364, 20.12.2006, p. 68.


Anunţ juridic important

|

52008PC0058

Propunere de regulament al Parlamentului european şi al Consiliului de modificare a Regulamentului (CE) nr. 638/2004 privind statisticile comunitare ale comerţului cu mărfuri între statele membre  /* COM/2008/0058 final - COD 2008/0026 */

	[pic] | COMISIA COMUNITĂŢILOR EUROPENE |Bruxelles, 7.2.2008COM(2008) 58 final2008/0026 (COD)Propunere deREGULAMENT AL PARLAMENTULUI EUROPEAN ŞI AL CONSILIULUIde modificare a Regulamentului (CE) nr. 638/2004 privind statisticile comunitare ale comerţului cu mărfuri între statele membre(prezentată de Comisie)EXPUNERE DE MOTIVE1. CONTEXTUL PROPUNERII1.1. Temeiul şi obiectivele propuneriiObiectivul acestei propuneri de modificare a Regulamentului (CE) nr. 638/2004 al Parlamentului European şi al Consiliului privind statisticile comunitare ale comerţului cu mărfuri între statele membre şi de abrogare a Regulamentului (CEE) nr. 3330/91[1] al Consiliului este:-  reducerea numărului de întreprinderi obligate de legislaţia comunitară să prezinte rapoarte către sistemul de statistici ale comerţului intracomunitar (Intrastat), reducând astfel obligaţiile de raportare statistică;-  sporirea rigurozităţii cerinţelor de calitate pentru elaborarea de statistici ale comerţului intracomunitar pentru a compensa diminuarea preciziei datelor privind comerţul care nu este declarat de către întreprinderi, ci este estimat de către autorităţile naţionale;-  satisfacerea necesităţilor utilizatorilor prin elaborarea unor statistici ale comerţului intracomunitar defalcate în funcţie de caracteristicile întreprinderilor;-  adaptarea – în conformitate cu declaraţia comună a Parlamentului European, Consiliului şi Comisiei[2] privind Decizia 2006/512/CE – a Regulamentului (CE) nr. 638/2004 la dispoziţiile Deciziei 1999/468/CE din 28 iunie 1999 de stabilire a normelor privind exercitarea competenţelor de executare conferite Comisiei[3], astfel cum a fost modificată prin Decizia 2006/512/CE, care a introdus o procedură de reglementare cu control pentru măsurile cu un domeniu de aplicare general având drept scop modificarea elementelor neesenţiale ale unui act de bază adoptat în conformitate cu procedura menţionată la articolul 251 din tratat, inclusiv prin eliminarea unora dintre aceste elemente sau prin completarea actului prin adăugarea de noi elemente neesenţiale.1.2. Context generalComisia şi-a luat angajamentul de a suprima obligaţiile administrative inutile şi reglementarea excesivă. Astfel cum s-a subliniat în comunicarea Comisiei privind „O mai bună reglementare pentru creştere economică şi locuri de muncă în Uniunea Europeană”[4], simplificarea legislaţiei UE existente (reducând astfel obligaţiile impuse întreprinderilor) reprezintă unul dintre aspectele fundamentale ale acestei iniţiative strategice. La începutul anului 2005, Comisia a lansat o vastă consultare a statelor membre şi a comunităţii de afaceri, precum şi o consultare a publicului pe Internet. În urma acestei consultări, la 25 octombrie 2005 Comisia a adoptat o comunicare[5] care defineşte o nouă strategie de simplificare la nivelul UE. Comunicarea a identificat un prim set de legi care trebuie simplificate pe baza unei largi consultări şi a lansat un proces continuu care va fi stimulat prin intermediul unor noi proceduri de revizuire mai sistematice în vederea identificării priorităţilor viitoare de simplificare pe baza unei analize generale a impactului legislaţiei.Anexa 2 la comunicare stabileşte un program continuu pentru noua strategie de simplificare. Programul precizează care sunt actele legislative care trebuie reexaminate sau evaluate în vederea simplificării acestora în următorii trei ani. Aceasta abordează multe dintre preocupările specifice care au rezultat în urma vastei consultări în domenii de o importanţă fundamentală pentru competitivitatea întreprinderilor, cum ar fi dreptul societar, serviciile financiare, transportul, protecţia consumatorului, deşeurile şi statisticile comerţului exterior.Simplificarea în domeniul statisticii a făcut obiectul comunicării Comisiei privind „Reducerea sarcinii de răspuns, simplificarea şi stabilirea priorităţilor în domeniul statisticilor comunitare”[6]. Aceasta a identificat statisticile pentru comerţul cu mărfuri între statele membre (Intrastat) drept un domeniu în care simplificarea este posibilă şi de dorit.Statisticile comerţului intracomunitar înregistrează fluxuri fizice de bunuri mobile între statele membre. Datele sunt colectate lunar de la întreprinderi de către autorităţile naţionale statistice. Statisticile elaborate pe baza acestor date conţin înregistrări lunare privind fluxurile care intră (sosiri) şi fluxurile care ies (expedieri), exprimate în valori şi cantităţi defalcate în funcţie de statul membru raportor şi partener, precum şi în funcţie de produs, în conformitate cu Nomenclatura Combinată.Consiliul ECOFIN din 28 noiembrie 2006 a salutat iniţiativa Comisiei de a reduce obligaţiile statistice şi a invitat Comisia „să analizeze fezabilitatea unei metode cu flux unic (în cadrul Intrastat) şi a unor metode alternative care ar oferi în general aceleaşi rezultate, precum şi aspectele legate de tranziţie şi, luând în considerarea această analiză, să prezinte Consiliului în octombrie 2007 o foaie de parcurs cu indicaţii precise privind progresele ulterioare. ”De asemenea, Consiliul a subliniat faptul că tranziţia către un sistem cu flux unic sau punerea în aplicare a oricărei alte metode în vederea unei reduceri semnificative a sarcinii de răspuns statistic nu trebuie să afecteze disponibilitatea, actualitatea şi calitatea statisticilor naţionale care sunt esenţiale pentru îndeplinirea obiectivelor politicii economice europene, cum ar fi statisticile privind conturile naţionale şi datele privind fluxurile agregate între zona euro şi alte state membre ale UE.În vederea unei analize mai aprofundate a mijloacelor de modernizare a sistemului de statistici ale comerţului intracomunitar şi a reducerii obligaţiilor de raportare, Eurostat a instituit un grup de lucru având drept obiectiv specific simplificarea Intrastat. Acesta este format din specialişti ai statelor membre şi ai Comisiei şi centralizează studiile şi analizele efectuate de diferitele sale subgrupuri.Analizele efectuate de către grupul de lucru şi de către subgrupurile sale s-au concentrat asupra a două opţiuni de simplificare principale: trecerea la un sistem de raportare cu flux unic şi ridicarea pragurilor de scutire pentru raportarea Intrastat, ceea ce ar reduce sfera de acoperire a comerţului. S-a considerat că toate celelalte opţiuni nu au un impact semnificativ asupra obligaţiilor de raportare ale întreprinderilor.Cele două opţiuni principale au fost evaluate pe baza a trei criterii: obligaţiile impuse întreprinderilor, actualitatea datelor şi acurateţea acestora. Rezultatele arată că opţiunea privind pragurile este cea mai fezabilă soluţie pe termen scurt. De asemenea, aceasta a fost opţiunea preferată de experţii din statele membre din cadrul grupului de lucru. În ceea ce priveşte opţiunea legată de fluxul unic, aceasta prezintă inconveniente majore care nu pot fi remediate pe termen scurt.În prezent, statele membre îşi stabilesc pragurile la un nivel care garantează o acoperire de cel puţin 97% din valoarea comerţului acestora. La sfârşitul lui 2006, aceasta însemna că aproximativ 78% din întreprinderile care desfăşurau schimburi comerciale cu alte state membre erau scutite de obligaţia de raportare. O reducere a ratei de acoperire minimă va duce la o creştere ulterioară a numărului de întreprinderi scutite de obligaţia de raportare către Intrastat.Diminuarea ratei de acoperire minimă pentru Intrastat ar putea fi realizată într-un interval de timp relativ scurt. Acest lucru ar fi posibil în special deoarece o creştere a pragului nu modifică logica sistemului. Principiile şi procedurile sistemului actual rămân neschimbate. Prin urmare, modificarea acoperirii comerţului poate fi pusă în aplicare foarte uşor: modificările care trebuie aduse legislaţiei şi măsurile de însoţire în vederea garantării calităţii datelor statistice au o amploare mai redusă şi sunt mai puţin complexe decât cele necesare pentru punerea în aplicare a opţiunii privind fluxul unic.Cu toate acestea, o diminuare a acoperirii Intrastat va duce în acelaşi timp la reducerea preciziei datelor. Vor trebui efectuate mai multe estimări ale datelor necolectate. De asemenea, vor creşte asimetriile fluxurilor comerciale corespondente, în special la nivelul cel mai detaliat al clasificării produselor. Datorită diferenţelor dintre metodele de estimare utilizate de diversele state membre, asimetriile ar putea să crească, de asemenea, la nivel agregat. Prin urmare, diminuarea acoperirii necesită măsuri de însoţire pentru a asigura calitatea satisfăcătoare a datelor statistice.Dincolo de soluţia pe termen scurt, este util să se aprofundeze analiza fezabilităţii trecerii la raportarea cu flux unic pe termen lung, pentru a face ca această eventuală modificare a sistemului statistic să fie acceptabilă pentru utilizatori. Printre aspectele prioritare care trebuie analizate în acest sens se numără o reducere semnificativă a asimetriilor fluxurilor comerciale corespondente, găsirea unei soluţii pentru problema actualităţii datelor prin elaborarea unor metode de estimare fiabile pentru datele lipsă sau tardive şi dezvoltarea unor proceduri de verificare a calităţii care să răspundă nevoilor naţionale. De asemenea, ar trebui examinate numeroase alte opţiuni de simplificare, cum ar fi integrarea declaraţiilor Intrastat şi VIES (sistemul de schimb de informaţii privind TVA) şi dezvoltarea ulterioară a instrumentelor IT pentru raportare automată[7].În anii următori, aceste activităţi se vor desfăşura în cadrul programului MEETS (Modernizarea statisticilor europene referitoare la întreprinderi şi comerţ)[8]. MEETS ar trebui să devină operaţional începând cu 2008 pentru o perioadă de 5 ani (până în 2013). Unul dintre cele patru obiective ale acestuia este de realizarea unui studiu referitor la simplificarea Intrastat. Un buget de 8,965 milioane EUR va fi prevăzut în acest sens.1.3. Soluţia propusăSoluţia pe termen scurt trebuie să fie compatibilă cu orice opţiune de simplificare pe termen lung, de exemplu, sistemul de raportare cu flux unic. În acelaşi timp, aceasta ar trebui să ducă la o reducere semnificativă a obligaţiilor de raportare statistică impuse întreprinderilor, garantând calitatea satisfăcătoare a datelor statistice.Prin urmare, se propune reducerea la 95% a acoperirii comerţului pentru sosiri şi menţinerea la 97% a ratei actuale de acoperire a comerţului pentru expedieri. Această soluţie este compatibilă cu o eventuală adoptare în viitor a opţiunii fluxului unic, pe baza colectării de date privind expedierile. În special, potenţialul pentru reducerea obligaţiilor de raportare impuse întreprinderilor mici şi mijlocii (IMM-uri) este semnificativ având în vedere structura întreprinderilor care declară sosiri, dominată de IMM-uri. Analiza a arătat, de asemenea, că reducerea acoperirii schimburilor comerciale la 95% are doar un impact minor asupra calităţii datelor statistice şi, prin urmare, ar fi acceptabilă pentru utilizatori. Cu toate acestea, măsuri de îmbunătăţire a calităţii şi a comparabilităţii statisticilor elaborate de statele membre sunt de dorit şi vor fi propuse în legislaţie.Pe lângă iniţiativa de a reduce obligaţiile statistice impuse întreprinderilor, propunerea ia în considerare solicitările suplimentare formulate de utilizatori în ceea ce priveşte defalcarea comerţului în funcţie de caracteristicile întreprinderilor. Statele membre ar trebui să furnizeze date anuale privind schimburile comerciale, defalcate în funcţie de caracteristicile întreprinderilor pentru a arăta, de exemplu, modul în care întreprinderile europene îşi desfăşoară activitatea în contextul globalizării. Legătura dintre statisticile întreprinderilor şi statisticile comerciale poate fi stabilită confruntând informaţiile disponibile în registrul comerţului intracomunitar cu informaţiile care provin din registrele de întreprinderi ale statelor membre. În prezent, majoritatea statelor membre elaborează aceste statistici în mod voluntar. Propunerea are drept obiectiv oferirea unui temei juridic pentru elaborarea obligatorie a acestora. În paralel, propunerea de revizuire a legislaţiei Extrastat solicită aceleaşi informaţii cu privire la comerţul cu ţări terţe[9].În sfârşit, Decizia 2006/512/CE a Consiliului a modificat Decizia 1999/468/CE a Consiliului din 28 iunie 1999 privind comitologia. Aceasta introduce „procedura de reglementare cu control” pentru măsurile cu domeniu de aplicare general având drept obiectiv modificarea elementelor neesenţiale ale actelor de bază. Regulamentul (CE) nr. 638/2004 trebuie adaptat în consecinţă.1.4. Dispoziţiile existente în domeniul propuneriiRegulamentul (CE) nr. 638/2004 al Parlamentului European şi al Consiliului din 31 martie 2004 privind statisticile comunitare ale comerţului cu mărfuri între statele membre şi de abrogare a Regulamentului (CEE) nr. 3330/91 al Consiliului[10]. Regulamentul trebuie modificat prin prezenta propunere.Regulamentul (CE) nr. 1982/2004 al Comisiei din 18 noiembrie 2004 privind punerea în aplicare a Regulamentului (CE) nr. 638/2004 al Parlamentului European şi al Consiliului privind statisticile comunitare ale comerţului cu mărfuri între statele membre şi de abrogare a Regulamentelor (CE) nr. 1901/2000 şi (CEE) nr. 3590/92 ale Comisiei[11]. Propunerea are drept obiectiv modificarea dispoziţiilor de aplicare.1.5. Coerenţa cu alte politici şi obiective ale UEPropunerea este coerentă cu iniţiativa privind o mai bună legiferare a Uniunii Europene.2. CONSULTAREA PăRţILOR INTERESATE şI EVALUAREA IMPACTULUI2.1. Consultarea părţilor interesateLa sfârşitul anului 2006, Eurostat a instituit un grup de lucru având drept obiectiv specific simplificarea Intrastat, în vederea unei analize mai aprofundate a mijloacelor de modernizare a sistemului de statistici ale comerţului intracomunitar şi a reducerii obligaţiilor de raportare.Consiliul ECOFIN din 13 noiembrie 2007 a dezbătut din nou măsuri pentru reducerea obligaţiilor statistice şi a aprobat o propunere de reducere a ratei de acoperire pe termen scurt, pregătind în acelaşi timp o metodă alternativă pe termen lung, cum ar fi metoda cu flux unic, care necesită o analiză mai aprofundată.2.2. Obţinerea şi utilizarea expertizeiNu este necesar să se facă apel la o expertiză externă.2.3. Analiza efectelor şi consecinţelorAu fost identificate trei opţiuni:Opţiunea A: Menţinerea status quo -ului, păstrând neschimbată legislaţia existentă.Colectarea de date privind comerţul intracomunitar este reglementată de legislaţia comunitară. Prin urmare, angajamentul Comisiei de a reduce în continuare obligaţiile statistice impuse întreprinderilor în domeniul Intrastat poate fi îndeplinit doar prin modificarea cadrului juridic existent.Opţiunea B: Determinarea ratei de acoperire minimă redusă a sistemului Intrastat şi a cerinţelor privind calitatea direct în regulamentul Parlamentului European şi al Consiliului.În prezent, rata de acoperire a sistemului Intrastat este stabilită la articolul 10 alineatul (3) din Regulamentul (CE) nr. 638/2004 al Parlamentului European şi al Consiliului. Opţiunea B ar necesita modificarea acestui articol, precum şi introducerea cerinţelor pentru calitatea datelor statistice.Cu toate acestea, sfera de acoperire a comerţului este un parametru destul de tehnic şi, ca atare, este mai adecvat să fie precizat în dispoziţiile de aplicare. Definirea ratei de acoperire a schimburilor comerciale în regulamentul Parlamentului European şi al Consiliului mai degrabă decât în dispoziţiile de aplicare ar reduce, de asemenea, flexibilitatea care este necesară pentru a permite eventuale modificări viitoare ale acestui parametru în cadrul simplificării ulterioare a sistemului de statistici ale comerţului intracomunitar. De asemenea, ar fi dificil să se definească în prealabil toate cerinţele de calitate în regulamentul Parlamentului European şi al Consiliului şi nici această abordare nu ar permite o flexibilitate suficientă în vederea unor posibile modificări.Opţiunea C: Eliminarea ratei de acoperire a comerţului, exprimată în %, din Regulamentul (CE) nr. 638/2004 şi abilitarea Comisiei în vederea stabilirii ratei de acoperire minimă în sistemul Intrastat şi a cerinţelor de calitate.Această abordare va asigura flexibilitatea pentru eventualele modificări viitoare aduse ratei de acoperire a sistemului Intrastat. Aceste modificări ar fi bazate pe o evaluare periodică a pragurilor, efectuată în conformitate cu procedura de comitologie în strânsă colaborare cu autorităţile naţionale (Comitetul Intrastat se reuneşte de trei ori pe an), pentru a ajunge la un compromis optim între obligaţiile statistice şi precizia datelor.Dispoziţiile de aplicare ar trebui apoi să le permită statelor membre, într-o primă etapă, să reducă, până la începutul anului 2009, rata de acoperire pentru fluxurile de intrare, astfel încât să se colecteze cel puţin 95% din valoarea sosirilor, menţinând pragul pentru expedieri la 97%.Dispoziţiile privind cerinţele de calitate vor fi modificate în mod similar. Articolul 13 alineatul (3) din Regulamentul (CE) nr. 638/2004 ar trebui să abiliteze Comisia să pună în aplicare toate măsurile necesare pentru îmbunătăţirea calităţii datelor Ar fi util existe o mai mare precizie în ceea ce priveşte estimarea informaţiilor care lipsesc. În cadrul legislaţiei existente, estimarea datelor care lipsesc ţine de competenţa fiecărui stat membru (articolul 12 alineatul (2)). Prin urmare, legislaţia ar trebui modificată pentru a permite adoptarea de proceduri standardizate în conformitate cu procedura de comitologie.  Alternativa C este preferată de Comisie, deoarece aceasta permite o simplificare specifică pentru opţiunea pragurilor. Aceasta oferă o flexibilitate maximă pentru adaptarea sistemului Intrastat, deoarece dispoziţiile vor fi gestionate de Eurostat şi de Comitetul Intrastat.3. ELEMENTELE JURIDICE ALE PROPUNERII3.1. Sinteza acţiunii propusePrezenta propunere oferă cadrul juridic în vederea scutirii unui număr mai mare de întreprinderi de obligaţia de a oferi informaţii Intrastat, menţinând în acelaşi timp precizia datelor şi satisfăcând cerinţele utilizatorilor în ceea ce priveşte statisticile privind comerţul în funcţie de caracteristicile întreprinderilor.3.2. Temeiul juridicArticolul 285 din Tratat constituie temeiul juridic al statisticilor comunitare. Consiliul, hotărând în conformitate cu procedura de codecizie, adoptă măsuri pentru producerea de statistici necesare pentru desfăşurarea activităţilor Comunităţii. Acest articol stabileşte cerinţele privind elaborarea de statistici comunitare, care trebuie să respecte standardele de imparţialitate, fiabilitate, obiectivitate, independenţă ştiinţifică, eficienţă a costurilor şi confidenţialitate statistică.3.3. Principiul subsidiarităţiiPrincipiul subsidiarităţii se aplică în măsura în care propunerea nu ţine de competenţa exclusivă a Comunităţii.Obiectivul acţiunii propuse, şi anume definirea ratelor de acoperire, cerinţele de calitate şi elaborarea de statistici privind comerţul în funcţie de caracteristicile întreprinderilor, nu poate fi realizat într-o măsură suficientă de către statele membre şi, prin urmare, poate fi realizat mai bine la nivel comunitar pe baza unui act juridic comunitar, deoarece doar Comisia poate coordona armonizarea necesară a informaţiilor statistice la nivel comunitar. În consecinţă, Comunitatea poate adopta măsuri în conformitate cu principiul subsidiarităţii enunţat la articolul 5 din tratat.3.4. Principiul proporţionalităţiiPropunerea respectă principiul proporţionalităţii din următoarele motive:-  Regulamentul se limitează la minimul cerut pentru realizarea acestui obiectiv şi nu depăşeşte ceea ce este necesar în acest sens.-  Adoptarea prezentului regulament ar trebui să ducă la o diminuare semnificativă a obligaţiilor pentru întreprinderile scutite de sarcina de raportare către Intrastat. Totuşi, aceasta ar putea duce la o creştere a volumului de muncă pentru administraţiile statistice naţionale, deoarece cerinţele de calitate vor necesita un efort sporit de validare şi control.-  Lansarea programului MEETS este prevăzută pentru 2008[12].O parte din bugetul acestui program este destinată îmbunătăţirii calităţii sistemului Intrastat.3.5. Alegerea instrumentelorInstrumentul propus: un regulament al Parlamentului European şi al Consiliului.Alte instrumente nu ar fi potrivite din următoarele motivele:-  Este în general recunoscut faptul că un regulament al Parlamentului European şi al Consiliului este adecvat pentru majoritatea activităţilor statistice care necesită o aplicare detaliată şi uniformă în întreaga Comunitate.-  Un regulament este preferabil unei directive ca act de bază, deoarece, spre deosebire de o directivă, regulamentul stabileşte aceeaşi lege în întreaga Comunitate, nelăsând statelor membre nicio putere de a-l aplica parţial sau selectiv şi nicio alternativă în ceea ce priveşte forma şi metodele utilizate pentru atingerea obiectivelor sale.-  Mai mult, un regulament este direct aplicabil, ceea ce înseamnă că nu este necesară transpunerea sa în legislaţia naţională, evitându-se, în acest fel, întârzierile asociate unor astfel de transpuneri. De asemenea, acesta conduce la o legiferare mai bună şi mai rapidă.Propunerea are drept obiectiv modificarea dispoziţiilor existente, prevăzute deja în regulamentul Parlamentului European şi al Consiliului.4. IMPLICAţII BUGETAREDiminuarea ratei de acoperire pentru întreprinderile care prezintă rapoarte către Intrastat nu va avea implicaţii bugetare.Aplicarea unor cerinţe de calitate mai riguroase poate necesita investiţii în cercetare şi în instrumente de validare şi adaptare la nivelul administraţiilor naţionale. Bugetul programului MEETS poate acoperi aceste costuri de punere în aplicare (2008:1 400 000; 2009: 1.355.000; 2010: 2.000.000; 2011: 1.500.000; 2012: 1.500.000; 2013: 1 210 000 în EUR sunt destinate Intrastat).Fuziunea dintre două seturi diferite de date existente pentru a prezenta comerţul în funcţie de caracteristicile întreprinderilor poate implica costuri neglijabile pentru unele administraţii naţionale.5. INFORMAţII SUPLIMENTARE5.1. SimplificarePrezenta iniţiativă face parte din programul continuu de simplificare al Comisiei. Obiectivul său principal este reducerea sarcinii de răspuns statistic pentru întreprinderile care prezintă rapoarte către sistemul Intrastat. Reducerea ratei de acoperire pentru sosiri la 95% ar însemna că alte 190 000 de întreprinderi ar fi scutite de raportarea fluxurilor de sosiri către autorităţile naţionale.5.2. Abrogarea dispoziţiilor legislative în vigoareAdoptarea propunerii va completa legislaţia existentă.5.3. Spaţiul Economic EuropeanPrezentul regulament nu are relevanţă pentru SEE.2008/0026 (COD)Propunere deREGULAMENT AL PARLAMENTULUI EUROPEAN ŞI AL CONSILIULUIde modificare a Regulamentului (CE) nr. 638/2004 privind statisticile comunitare ale comerţului cu mărfuri între statele membrePARLAMENTUL EUROPEAN ŞI CONSILIUL UNIUNII EUROPENE,având în vedere Tratatul de instituire a Comunităţii Europene, în special articolul 285 alineatul (1),având în vedere propunerea Comisiei,având în vedere avizul Comitetului Economic şi Social European,hotărând în conformitate cu procedura prevăzută la articolul 251 din tratat,întrucât:(1) Regulamentul (CE) nr. 638/2004 al Parlamentului European şi al Consiliului din 31 martie 2004 privind statisticile comunitare ale comerţului cu mărfuri între statele membre şi de abrogare a Regulamentului (CEE) nr. 3330/91 al Consiliului[13], stabileşte dispoziţiile principale pentru statisticile comunitare ale comerţului cu mărfuri între statele membre.(2) În cadrul comunicării Comisiei privind reducerea sarcinii de răspuns, simplificarea şi stabilirea priorităţilor în domeniul statisticilor comunitare[14], Intrastat, sistemul de colectare a statisticilor comunitare ale comerţului cu mărfuri între statele membre, a fost identificat drept un domeniu în care simplificarea este posibilă şi de dorit.(3) O acţiune imediată de reducere a obligaţiilor statistice poate fi întreprinsă prin diminuarea ratei de acoperire a datelor colectate prin intermediul Intrastat. Acest lucru poate fi realizat prin ridicarea pragurilor sub care părţile sunt scutite de obligaţia de a furniza informaţii către Intrastat. În consecinţă, va creşte partea de statistici bazate pe estimări efectuate de autorităţile naţionale.(4) Statele membre ar trebui să comunice Eurostat date anuale agregate cu privire la comerţ, defalcate în funcţie de caracteristicile întreprinderilor. Utilizatorii vor dispune astfel de noi informaţii statistice privind aspecte economice relevante şi un nou tip de analiză va deveni posibil, de exemplu, analiza modului în care întreprinderile europene îşi desfăşoară activitatea în contextul globalizării, fără ca aceasta să impună noi cerinţe statistice asupra întreprinderilor raportoare. Legătura dintre statisticile întreprinderilor şi statisticile comerţului ar trebui stabilită combinând informaţiile din registrul operatorilor intracomunitari cu informaţiile solicitate prin Regulamentul (CEE) nr. 2186/93 din 22 iulie 1993 privind coordonarea la nivel comunitar a elaborării registrelor de uz statistic ale întreprinderilor[15].(5) Ar trebui conferite Comisiei competenţele de execuţie pentru reducerea acoperirii minime a comerţului. Aceasta va asigura flexibilitate pentru eventuale modificări viitoare pe baza evaluării periodice a pragurilor în strânsă colaborare cu autorităţile naţionale, pentru a găsi un compromis optim între obligaţiile statistice şi precizia datelor.(6) Reducerea acoperirii minime a comerţului implică adoptarea de măsuri pentru a compensa colectarea mai puţin completă a datelor şi, prin urmare, are un impact negativ asupra calităţii, în special asupra preciziei datelor. Comisiei ar trebui să îi fie conferite competenţele necesare pentru sporirea rigurozităţii mecanismelor statelor membre de asigurare a calităţii şi, în special, pentru a defini criteriile pentru estimarea datelor privind comerţul necolectate prin intermediul Intrastat.(7) Regulamentul (CE) nr. 638/2004 prevede că anumite măsuri trebuie adoptate în conformitate cu Decizia 1999/468/CE a Consiliului din 28 iunie 1999 de stabilire a normelor privind exercitarea competenţelor de executare conferite Comisiei[16].(8) Decizia 1999/468/CE a fost modificată prin Decizia 2006/512/CE, care a introdus o procedură de reglementare cu control în cazul măsurilor cu caracter general concepute în vederea modificării unor elemente neesenţiale ale unui act de bază adoptat în conformitate cu procedura menţionată la articolul 251 din tratat, inclusiv prin eliminarea unora dintre aceste elemente sau prin completarea actului prin adăugarea unor noi elemente neesenţiale.(9) În conformitate cu declaraţia comună a Parlamentului European, Consiliului şi Comisiei[17] privind Decizia 2006/512/CE, pentru ca această procedură nouă să se aplice instrumentelor adoptate în conformitate cu procedura prevăzută la articolul 251 din tratat, care se află deja în vigoare, acele instrumente trebuie adaptate în conformitate cu procedurile aplicabile.(10) În ceea ce priveşte Regulamentul (CE) nr. 638/2004, Comisiei ar trebui să îi fie conferite competenţele necesare în special pentru a defini condiţiile în care Comisia poate adopta norme diferite sau specifice aplicabile unor mărfuri sau mişcări speciale, a adapta perioada de referinţă pentru a se ţine seama de legătura cu obligaţiile în materie de taxă pe valoarea adăugată (TVA) şi de obligaţiile vamale, pentru a determina modalităţile de colectare a acestor informaţii, în special codurile care trebuie utilizate, pentru a defini acoperirea minimă a Intrastat, pentru a stabili condiţiile şi cerinţele de calitate care trebuie respectate de către statele membre pentru a simplifica informaţiile care trebuie furnizate pentru tranzacţiile individuale de mică importanţă, pentru a defini datele agregate care trebuie transmise şi criteriile pe care trebuie să le respecte estimările, pentru a adopta dispoziţii de aplicare pentru elaborarea de statistici corelând datele privind caracteristicile întreprinderilor înregistrate în temeiul Regulamentului (CEE) nr. 2186/93, pe de o parte, şi statisticile privind expedierile şi sosirile de mărfuri, pe de altă parte, pentru a determina indicatorii şi standardele care să permită evaluarea calităţii datelor, pentru a stabili structura rapoartelor de calitate care trebuie prezentate de către statele membre şi pentru a adopta orice altă măsură necesară pentru evaluarea sau îmbunătăţirea calităţii datelor. Întrucât aceste măsuri au un domeniu general de aplicare şi sunt destinate să modifice elemente neesenţiale ale Regulamentului (CE) nr. 638/2004 sau să îl completeze prin adăugarea de noi elemente neesenţiale, ele ar trebui adoptate în conformitate cu procedura de reglementare cu control prevăzută la articolul 5a din Decizia 1999/468/CE.(11) Prin urmare, Regulamentul (CE) nr. 638/2004 ar trebui modificat în consecinţă.ADOPTĂ PREZENTUL REGULAMENT:Articolul 1Regulamentul (CE) nr. 638/2004 se modifică după cum urmează:1.  La articolul 3, alineatul (4) se înlocuieşte cu următorul text:‘4. Comisia poate adopta norme diferite sau specifice aplicabile mărfurilor şi mişcărilor speciale. Aceste măsuri menite să modifice elemente neesenţiale ale prezentului regulament, printre altele, prin completarea acestuia, se adoptă în conformitate cu procedura de reglementare cu control prevăzută la articolul 14 alineatul (3).”2.  La articolul 6, alineatul (2) se înlocuieşte cu următorul text:‘2. Perioada de referinţă poate fi adaptată pentru a se ţine seama de legătura cu obligaţiile în materie de taxă pe valoarea adăugată (TVA) şi de obligaţiile vamale. Aceste măsuri menite să modifice elemente neesenţiale ale prezentului regulament, printre altele, prin completarea acestuia, se adoptă în conformitate cu procedura de reglementare cu control prevăzută la articolul 14 alineatul (3).”3.  La articolul 9 alineatul (1), al doilea paragraf se înlocuieşte cu următorul text:„Definiţiile datelor statistice menţionate la literele (e)-(h) sunt incluse în anexă. După caz, Comisia stabileşte modalităţile de colectare a acestor informaţii, în special codurile care trebuie folosite. Aceste măsuri menite să modifice elemente neesenţiale ale prezentului regulament, printre altele, prin completarea acestuia, se adoptă în conformitate cu procedura de reglementare cu control prevăzută la articolul 14 alineatul (3).”4.  Articolul 10 se modifică după cum urmează:5.  Alineatul (3) se înlocuieşte cu următorul text:‘3. Definiţia pragurilor sub care părţile sunt scutite de obligaţia de a furniza orice informaţie Intrastat se precizează de către Comisie. Aceste măsuri menite să modifice elemente neesenţiale ale prezentului regulament, printre altele, prin completarea acestuia, se adoptă în conformitate cu procedura de reglementare cu control prevăzută la articolul 14 alineatul (3).”6.  La alineatul (4), al doilea paragraf se înlocuieşte cu următorul text:„Definiţia acestor praguri se precizează de către Comisie. Aceste măsuri menite să modifice elemente neesenţiale ale prezentului regulament, printre altele, prin completarea acestuia, se adoptă în conformitate cu procedura de reglementare cu control prevăzută la articolul 14 alineatul (3).”7.  Alineatul (5) se înlocuieşte cu următorul text:‘5. Statele membre pot simplifica, în anumite condiţii care respectă cerinţele de calitate, informaţiile care trebuie furnizate pentru tranzacţiile individuale de mică importanţă. Condiţiile se definesc de către Comisie. Aceste măsuri menite să modifice elemente neesenţiale ale prezentului regulament, printre altele, prin completarea acestuia, se adoptă în conformitate cu procedura de reglementare cu control prevăzută la articolul 14 alineatul (3).”8.  Articolul 12 se modifică după cum urmează:9.  La alineatul (1), litera (a) se înlocuieşte cu următorul text:„(a) patruzeci de zile calendaristice de la sfârşitul lunii de referinţă pentru datele agregate care trebuie definite de către Comisie. Aceste măsuri menite să modifice elemente neesenţiale ale prezentului regulament, printre altele, prin completarea acestuia, se adoptă în conformitate cu procedura de reglementare cu control prevăzută la articolul 14 alineatul (3).”10.  La alineatul (2), se adaugă următoarele teze:„Estimările respectă criteriile care se definesc de către Comisie. Aceste măsuri menite să modifice elemente neesenţiale ale prezentului regulament, printre altele, prin completarea acestuia, se adoptă în conformitate cu procedura de reglementare cu control prevăzută la articolul 14 alineatul (3).”11.  Se adaugă următorul alineat (4):‘4. Statele membre transmit Comisiei (Eurostat) statistici anuale privind comerţul defalcate în funcţie de caracteristicile întreprinderilor.Aceste statistici se elaborează corelând datele privind caracteristicile întreprinderilor înregistrate în temeiul Regulamentului (CEE) nr. 2186/93 al Consiliului din 22 iulie 1993 privind coordonarea la nivel comunitar a elaborării registrelor de uz statistic ale întreprinderilor[18], pe de o parte, şi statisticile menţionate la articolul 3 din prezentul regulament, pe de altă parte.Dispoziţiile de aplicare pentru elaborarea statisticilor se stabilesc de către Comisie. Aceste măsuri menite să modifice elemente neesenţiale ale prezentului regulament, printre altele, prin completarea acestuia, se adoptă în conformitate cu procedura de reglementare cu control prevăzută la articolul 14 alineatul (3).”12.  La articolul 13, alineatul (3) se înlocuieşte cu următorul text:‘3. Indicatorii şi standardele care permit evaluarea calităţii datelor, structura rapoartelor de calitate care trebuie furnizate de către statele membre şi toate măsurile necesare pentru evaluarea sau ameliorarea calităţii datelor se stabilesc de către Comisie. ceste măsuri menite să modifice elemente neesenţiale ale prezentului regulament, printre altele, prin completarea acestuia, se adoptă în conformitate cu procedura de reglementare cu control prevăzută la articolul 14 alineatul (3).”13.  La articolul 14, alineatul (3) se înlocuieşte cu următorul text:‘3. Atunci când se face trimitere la prezentul alineat, se aplică articolul 5a alineatele (1)-(4) şi articolul 7 din Decizia 1999/468/CE, având în vedere dispoziţiile articolului 8 din această decizie.”Articolul 2Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.Se aplică de la 1 ianuarie 2009.Prezentul regulament este obligatoriu în toate elementele sale şi se aplică direct în toate statele membre.Adoptată la Bruxelles, […]Pentru Parlamentul European Pentru ConsiliuPreşedintele Preşedintele[…] […] [1] JO L 102, 07.04.2004, p. 1.[2] JO C 255, 21.10.2006, p. 1.[3] JO L 184, 17.07.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).[4] COM (2005) 97 final, 16 martie 2005.[5] Comunicare a Comisiei către Parlamentul European, Consiliu, Comitetul Economic şi Social European şi Comitetul Regiunilor – Punerea în aplicare a programului comunitar de la Lisabona: o strategie de simplificare a cadrului de reglementare, COM(2005) 535 final din 25.10.2005.[6] COM (2006) 693 final, 14 noiembrie 2006.[7] Fuziunea dintre sistemele Intrastat şi VIES poate avea alte efecte de simplificare care depăşesc domeniul statistic. Contacte între Eurostat şi DG TAXUD au demonstrat că o cooperare mai strânsă între autorităţile statistice şi fiscale (TVA) ar putea fi benefică pentru ambele părţi. Autorităţile statistice ar putea îmbunătăţi calitatea datelor, în timp ce autorităţile fiscale ar beneficia de o disponibilitate mai rapidă şi de o mai mare detaliere a datelor pe care acestea le folosesc în scopul identificării şi combaterii fraudelor în materie de TVA.[8] COM(2007) 433 din 19.07.2007.[9] Propunere de regulament al Parlamentului European şi al Consiliului privind statistica de comerţ exterior a Comunităţii cu ţările terţe şi de abrogare a Regulamentului (CE) nr. 1172/95 al Consiliului, COM (2007) 653 din 30.10.2007.[10] OJ L 102, 7,4. 2004, p. 1.[11] OJ L 343, 19.11.2004, p. 3.[12] COM(2007) 433 din 19.07.2007.[13] JO L 102, 7.4.2004, p. 1.[14] ` COM(2006) 693 din 14.11.2006.[15] JO L 196, 05.08.1993, p. 1. Regulament modificat prin Regulamentul (CE) nr. 1882/2003 al Parlamentului European şi al Consiliului (JO L 284, 31.10.2003, p. 1).[16] JO L 184, 17.07.1999, p. 23. Decizie modificată prin Decizia 2006/512/CE (JO L 200, 22.7.2006, p. 11).[17] JO C 255, 21.10.2006, p. 1.[18] JO L 196, 5.8.1993, p. 1. Regulament modificat prin Regulamentul (CE) nr. 1882/2003 al Parlamentului European şi al Consiliului (JO L 284, 31.10.2003, p. 1).